ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่อง หลักเกณฑ์ วิธีการและเงื่อนไขการโอนสิทธิตามใบอนุญาตการประกอบกิจการพลังงานพ.ศ. ๒๕๕๒ อาศัยอำนาจตามความในมาตรา๕๕ แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำโดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงานออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการกำกับกิจการพลังงานเรื่อง หลักเกณฑ์ วิธีการและเงื่อนไขการโอนสิทธิตามใบอนุญาตการประกอบกิจการพลังงาน พ.ศ. ๒๕๕๒ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ผู้โอน หมายความว่า ผู้โอนสิทธิตามใบอนุญาตการประกอบกิจการพลังงานผู้รับโอน หมายความว่าผู้รับโอนสิทธิตามใบอนุญาตการประกอบกิจการพลังงานข้อ ๔ ประกาศนี้ให้ใช้บังคับกับการโอนใบอนุญาตผลิตไฟฟ้าใบอนุญาตจำหน่ายไฟฟ้า ใบอนุญาตระบบจำหน่ายไฟฟ้าใบอนุญาตขนส่งก๊าซธรรมชาติทางท่อผ่านระบบส่งก๊าซธรรมชาติ ใบอนุญาตจัดหาและค้าส่งก๊าซธรรมชาติใบอนุญาตค้าปลีกก๊าซธรรมชาติผ่านระบบจำหน่ายก๊าซธรรมชาติและใบอนุญาตเก็บรักษาและแปรสภาพก๊าซธรรมชาติจากของเหลวเป็นก๊าซโดยได้รับความเห็นชอบจากคณะกรรมการข้อ ๕ ผู้รับโอนต้องเป็นผู้มีคุณสมบัติตามระเบียบคณะกรรมการกำกับกิจการพลังงานว่าด้วยการขอรับใบอนุญาตและการอนุญาตการประกอบกิจการพลังงานพ.ศ. ๒๕๕๑ข้อ ๖ ผู้รับใบอนุญาตที่ประสงค์จะโอนสิทธิตามใบอนุญาตไปให้บุคคลอื่นให้ยื่นคำขอโดยระบุประเภทของกิจการพลังงานที่ประสงค์จะโอนให้ชัดเจนต่อสำนักงานหรือสำนักงานประจำเขตแล้วแต่กรณี พร้อมด้วยเอกสารหรือหลักฐานประกอบคำขอ ดังต่อไปนี้(๑)สำเนาใบอนุญาตการประกอบกิจการพลังงานที่ต้องการโอน(๒)ชื่อและที่อยู่หรือที่ตั้งสำนักงานใหญ่ของผู้โอนและผู้รับโอน(๓)หนังสือบริคณฑ์สนธิของผู้รับโอน(๔)รายละเอียดเกี่ยวกับสิทธิและหน้าที่ตามใบอนุญาตที่ต้องการโอน(๕)รายละเอียดเกี่ยวกับผลของการโอนสิทธิตามใบอนุญาตที่มีต่อสิทธิและหน้าที่เกี่ยวกับการประกอบกิจการพลังงานของผู้โอนและผู้รับโอน(๖)หนังสือระบุเหตุผลและความจำเป็นในการโอนโดยละเอียด ชัดเจน และเข้าใจได้(๗)รายงานการวิเคราะห์เกี่ยวกับผลกระทบที่อาจเกิดขึ้นต่อการประกอบกิจการพลังงาน เช่น คุณภาพการประกอบการผลกระทบแก่ผู้ใช้พลังงาน ต้นทุนและอัตราค่าบริการ เป็นต้น(๘)เอกสารหรือหลักฐานอื่นตามที่คณะกรรมการกำหนดข้อ ๗ เมื่อสำนักงานได้รับคำขอโอนสิทธิตามใบอนุญาตแล้วให้ดำเนินการดังต่อไปนี้(๑)ตรวจสอบคุณสมบัติของผู้รับโอนตามข้อ ๕ พร้อมทั้งเอกสารหรือหลักฐานตามข้อ ๖(๒)เมื่อสำนักงานตรวจสอบตาม (๑) แล้ว ให้สำนักงานจัดทำรายงานการประเมินผลกระทบ กรณีการโอนสิทธิตามใบอนุญาตให้แล้วเสร็จภายในสามสิบวันในการนี้ สำนักงานอาจมอบหมายหรือว่าจ้างให้บุคคลอื่นใดจัดทำรายงานประเมินผลกระทบแทนก็ได้ให้สำนักงานประกาศคำขอโอนสิทธิตามใบอนุญาตในหนังสือพิมพ์รายวันอย่างน้อยหนึ่งฉบับเป็นเวลาอย่างน้อยสามวันและในระบบเครือข่ายคอมพิวเตอร์ของสำนักงานเพื่อให้ประชาชนและผู้ที่อาจได้รับผลกระทบแสดงความคิดเห็นเป็นเวลาอย่างน้อยสิบห้าวันให้ผู้โอนเป็นผู้รับผิดชอบค่าใช้จ่ายตามวรรคสอง(๓)ให้สำนักงานจัดทำความเห็นพร้อมทั้งรายงานการประเมินผลกระทบกรณีการโอนสิทธิตามใบอนุญาตและความคิดเห็นของประชาชน หรือผู้ที่อาจได้รับผลกระทบ (ถ้ามี)เสนอต่อคณะกรรมการเพื่อพิจารณาภายในเจ็ดวันข้อ ๘ ในการพิจารณาคำขอโอนสิทธิตามใบอนุญาตให้คณะกรรมการพิจารณาคำขอให้แล้วเสร็จภายในเจ็ดวันทำการนับแต่วันที่ได้รับรายงานการประเมินผลกระทบกรณีการโอนสิทธิตามใบอนุญาตถ้าการพิจารณายังไม่แล้วเสร็จ ให้คณะกรรมการขยายได้ไม่เกินสองครั้งครั้งละไม่เกินเจ็ดวันทำการ แต่ต้องบันทึกเหตุผลในการขยายระยะเวลาไว้ทุกครั้งในการพิจารณาอนุญาตให้คำนึงถึงความชอบด้วยกฎหมายความเหมาะสมในการประกอบกิจการซึ่งต้องไม่ส่งผลเป็นการผูกขาด ลด จำกัดการแข่งขันหรือก่อให้เกิดความไม่เป็นธรรมในการประกอบกิจการพลังงานไม่ส่งผลกระทบต่อผู้ใช้พลังงาน ความมั่นคงของระบบพลังงานและประโยชน์สาธารณะอื่นใดข้อ ๙ หากคณะกรรมการพิจารณาอนุญาตให้โอนสิทธิตามใบอนุญาตแล้วให้สำนักงานทำหนังสือแจ้งผลการพิจารณาการโอนสิทธิตามใบอนุญาตของคณะกรรมการแก่ผู้โอนและผู้รับโอนโดยต้องระบุถึงสิทธิและหน้าที่ของผู้โอนและผู้รับโอน ตลอดจนเงื่อนไขใด ๆที่คณะกรรมการกำหนดเพิ่มเติม (ถ้ามี)รวมทั้งอาจกำหนดมาตรการอย่างใดอย่างหนึ่งเพื่อคุ้มครองผู้ใช้พลังงานตามความเหมาะสมและจำเป็นพร้อมทั้งระยะเวลาในการชำระค่าธรรมเนียมการออกใบอนุญาตฉบับใหม่เมื่อมีการชำระค่าธรรมเนียมภายในระยะเวลาที่กำหนดตามวรรคหนึ่งแล้วให้คณะกรรมการออกใบอนุญาตฉบับใหม่ให้แก่ผู้รับโอนภายในเจ็ดวันและให้ถือว่าใบอนุญาตฉบับเดิมเป็นอันเพิกถอนไปในกรณีที่ไม่มีการชำระค่าธรรมเนียมภายในระยะเวลาที่กำหนดให้ถือว่าผู้ยื่นคำขอไม่ประสงค์จะให้มีการโอนสิทธิตามใบอนุญาตและให้สำนักงานสั่งจำหน่ายเรื่องออกจากระบบข้อ ๑๐ ในกรณีที่คณะกรรมการไม่อนุญาตให้โอนสิทธิตามใบอนุญาตให้สำนักงานทำหนังสือแจ้งแก่ผู้โอนและผู้รับโอนโดยเร็วพร้อมทั้งระบุถึงเหตุผลของการไม่อนุญาตและสิทธิในการอุทธรณ์ดังกล่าวด้วยข้อ ๑๑ หากผู้โอนใบอนุญาตไม่พอใจคำสั่งไม่อนุญาตให้โอนสิทธิตามใบอนุญาตของคณะกรรมการให้มีสิทธิอุทธรณ์โดยระบุเหตุแห่งการอุทธรณ์นั้นต่อคณะกรรมการภายในสามสิบวันนับแต่วันที่ได้รับแจ้งคำสั่งจากสำนักงานคำวินิจฉัยอุทธรณ์ของคณะกรรมการให้เป็นที่สุดข้อ ๑๒ ในกรณีที่มีปัญหาการปฏิบัติตามประกาศนี้ให้ประธานกรรมการกำกับกิจการพลังงานเป็นผู้วินิจฉัยชี้ขาดประกาศ ณ วันที่ ๒เมษายน พ.ศ. ๒๕๕๒ดิเรก ลาวัณย์ศิริประธานกรรมการกำกับกิจการพลังงานปริยานุช/จัดทำ๒๐ พฤษภาคม ๒๕๕๒จุฑามาศ/ปรับปรุง๒๙ พฤศจิกายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๕๙ ง/หน้า ๒๒/๒๒ เมษายน ๒๕๕๒